**Gerald Joseph Peyton** (født 20. mai 1956 i Birmingham i England) er en irsk tidligere fotballspiller og senere trener som spilte målvakt i sin aktive karriere. Han er mest kjent for sine opphold hos klubbene Fulham FC og AFC Bournemouth, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.

Klubbkarriere
-------------

Peyton begynte sin profesjonelle fotballkarriere hos Burnley FC i 1975, hvor han fikk 30 seriekamper fordelt over to sesonger. I desember 1976 ble han solgt til Fulham FC på en overgangssum verdt £35 000 som erstatning for en langtidsskadet Peter Mellor. Hos Fulham etablerte han seg raskt på førstelaget, spilte over 340 seriekamper fordelt på ni sesonger, og fikk sin landslagsdebut for Irland i samme periode. På høsten 1983 ble han lånt ut til Southend United FC, hvor han fikk tildelt ti seriekamper.

I 1986 gikk Peyton på en fri overgang til AFC Bournemouth, som da var under ledelse av Harry Redknapp. Her ble han en av klubbens viktigste førstelagsspillere og spilte over 200 seriekamper over fem sesonger. I 1991 ble han solgt til Everton FC for £80 000, hvor han i realiteten var backup for den walisiske landslagsspilleren Neville Southall. Over de neste to årene ble Peyton lånt ut til klubbene Bolton Wanderers FC, Norwich City FC, Brentford FC og Chelsea FC, hvor han med unntak av Brentford-oppholdet, fikk lite spilletid. 

I 1993/1994-sesongen meldte han overgang til West Ham United FC, hvor han ble tiltenkt rollen som backup for klubbens sisteskanse Ludek Miklosko, men han fikk ingen seriekamper og la deretter opp som aktiv fotballspiller ved sesongslutt.

Landslagskarriere
-----------------

På grunnlag av sine irske foreldre fikk Peyton sin landslagsdebut for det irske herrelandslaget i 1977 mot Spania. Han ble siden tatt ut i troppen til EM i fotball 1988 av landslagstrener Jack Charlton, men var i realiteten backup for Packie Bonner og fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt fikk Peyton 33 landskamper for Irland.

Trenerkarriere
--------------

Etter at Peyton la opp som fotballspiller ble han målvaktstrener, først for klubbene Jubilo Iwata og Vissel Kobe i Japan, deretter hos den svenske klubben AIK. I Vissel Kobe arbeidet han under engelskmannen Stuart Baxter, og dette samarbeidet ble siden videreført i AIK. Rundt 2000-tallet returnerte han til England, hvor han ble ansatt som målvaktstrener for sin tidligere klubb Fulham. I juli 2003 ble han ansatt hos naborivalen Arsenal FC under Arsène Wenger.

Referanser
----------

1. ↑   transfermarkt.com, Transfermarkt spiller-ID 104115, besøkt 9. oktober 2017[Hentet fra Wikidata]
2. ↑  Claredsmad.co.uk – Past Players, Gerry Peyton (Av Tony Scholes. Publisert 23. juni 2011, besøkt 13. oktober 2012)
3. ↑  Ex-Canaries.co.uk – Players, Gerry Peyton (Besøkt 13. oktober 2012)
4. ↑  Arsenal.com – Coaching staff, Gerry Peyton (Besøkt 13. oktober 2012)

Eksterne lenker
---------------

* (en) Gerry Peyton – FIFA Rediger på Wikidata

* (en) Gerry Peyton – Transfermarkt Rediger på Wikidata

* (en) Gerry Peyton – Transfermarkt (manager) Rediger på Wikidata

* (en) Gerry Peyton – national-football-teams.com Rediger på Wikidata

* (en) Gerry Peyton – Soccerbase.com Rediger på Wikidata

* (en) Gerry Peyton – FootballDatabase.eu Rediger på Wikidata

* (en) Gerry Peyton – EU-Football.info Rediger på Wikidata

* (en) Gerry Peyton – FBref Rediger på Wikidata
* (en) Footballdatabase.eu – Player, Gerry Peyton
* (en) National-football-teams.com – Gerry Peyton – Spillerprofil

  


| * v
* d
* r
Irlands tropp – EM i fotball 1988 |
| --- |
| 
* 1 Bonner
* 2 Morris
* 3 Hughton
* 4 McCarthy
* 5 Moran
* 6 Whelan
* 7 McGrath
* 8 Houghton
* 9 Aldridge
* 10 Stapleton (k)
* 11 Galvin
* 12 Cascarino
* 13 O'Brien
* 14 Kelly
* 15 Sheedy
* 16 Peyton
* 17 Byrne
* 18 Sheridan
* 19 Anderson
* 20 Quinn
* Landslagstrener: Charlton

 | Det irske flagget |

| * v
* d
* r
Irlands tropp – VM i fotball 1990 |
| --- |
| 
* 1 Bonner
* 2 Morris
* 3 Staunton
* 4 McCarthy (k)
* 5 Moran
* 6 Whelan
* 7 McGrath
* 8 Houghton
* 9 Aldridge
* 10 Cascarino
* 11 Sheedy
* 12 O'Leary
* 13 Townsend
* 14 Hughton
* 15 Slaven
* 16 Sheridan
* 17 Quinn
* 18 Stapleton
* 19 Kelly
* 20 Byrne
* 21 McLoughlin
* 22 Peyton
* Landslagstrener: Charlton

 | Det irske flagget |